Document ID: /fineweb-2-swissfilter-quality_10-filterrobots/filtered/01780.jsonl.gz/0

Zdroj: Pixabay
História vzniku samotného Švajčiarska siaha do 13. storočia, kedy sa 1. augusta v roku 1291 spojili kantóny Uri, Schwyz a Unterwalden. Ďalej nasledovali v roku 1332 Luzern, 1351 Zürich, 1352 Glarus a Zug, 1353 Bern, 1481 Freiburg a Solothurn, 1501 Schaffhausen, Basel-Stadt a Basel-Landschaft.
Ku konfederácií sa pripojili v roku 1513 Appenzell Ausserrhoden a Appenzell Innerrhoden, 1803 St. Gallen, Graubünden, Aargau, Thurgau, Tessin a Waadt, 1815 Wallis, Neuenburg a Genf, 1979 Jura. Švajčiarsko je krajinou, kde sa základné piliére štátu volajú nezávislosť, neutralita a federálny systém vlády.
Švajčiari si preto každoročne pripomínajú a oslavujú 1.augusta vznik Švajčiarskej konfederácie. A ako Švajčiari oslavujú svoj národný sviatok? Väčšinou tento deň trávia spolu s rodinou alebo skupinou priateľov, a to hlavne spoločným grilovaním, ku ktorému patrí i vyvesenie lampiónov a vlajok s helvetským krížom alebo kantonálnymi znakmi, pretože Švajčiari sú i veľkými lokálnými patriotmi. Organizujú rôzne slávnosti, program a brunch (raňajky spojené s obedom).
Prečítajte si aj: Založenie Švajčiarskej konfederácie
Samnaun Tourismus organizuje pre hostí a návštěvníkov bohatý program. Je postarané o zábavu, ako aj o atraktívny program pre rodiny s deťmi. Usporiadavajú aj trh, kde predávajú regionálne špeciality – rôzne klobásky, salsiz (zmiešané hovädzie a bravčové mäso spracované pomalým sušením na čerstvom alpskom vzduchu), alpský syr priamo z alpského salašníctva Samnaun. Večer nasleduje príhovor švajčiarskych politikov.
Aj švajčiarska politička Evelyne Widmer Schlumpf rada navštevuje bezcolnú zónu Samnaun počas osláv 1. augusta. Vďaka tomu, že je sviatok uprostred léta, často sa sedí vonku a oslavuje do noci. Všetko je zakončené obrovským ohňostrojom.
Zdroj: internet
Ak sa vám článok páčil, potešilo by nás vaše hodnotenie:
- hodnotenie webstránky na našom profile Facebook (max. 5 hviezdičiek a text)
- hodnotenie webstránky na našom profile Google Maps (max. 5 hviezdičiek a text)
Za váš čas vám vopred ďakujeme. Vaše hodnotenie nás motivuje v písaní ďalších zaujímavých a užitočných článkov.
INFO: Každý článok je písaný na základe dostupných informácií v aktuálnom čase a niekedy nereflektuje jedinečnosti prípadov a kantónov. Ak nájdete v článku informáciu, o ktorej si myslíte, že sa nezakladá na pravde, môžete požiadať administrátora o jej preverenie. Takáto požiadavka by mala byť podložená odkazom na oficiálne zdroje, ktoré sa týkajú predmetnej témy.